Diari Oficial de la Generalitat Valenciana


Sumari del DOGV 5143, del 25-11-2005 (2005/12926)

RESOLUCIÓ de 31 d'octubre de 2005, de la Direcció General d'Administració Autonòmica, per la qual s'amplia el nombre de llocs de treball convocats per Resolució d'aquesta mateixa Direcció General, de data 26 de juny de 2005, Concurs de Mèrits núm. 102/2005.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5143

Data del DOGV
:   25-11-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/12758


Data del document
:   31-10-2005

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * psicologia
    * concurs administratiu
    * treballador social
    * administració regional

RESOLUCIÓ de 31 d'octubre de 2005, de la Direcció General d'Administració Autonòmica, per la qual s'amplia el nombre de llocs de treball convocats per Resolució d'aquesta mateixa Direcció General, de data 26 de juny de 2005, Concurs de Mèrits núm. 102/2005. [2005/X12998]
  
En execució de les sentències números 304 i 313 de 2002, recaigudes en els procediments abreujats números 10/2002 i 292/2001 respectivament, seguits en el Jutjat Contenciós Administratiu número 7 de València, confirmades ambdós per les sentències números 912 i 939 de 2004, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, es va convocar, per Resolució del director general d'Administració Autonòmica, de data 26 de juny de 2005, publicada en el DOGV núm. 5.049, de 14 de juliol, Concurs de Mèrits núm. 102/2005, per a la provisió dels llocs de treball de la Conselleria de Benestar Social següents: núm. 9.418, cap de Secció Tercera Edat; núm. 9.811, director de Residència Tercera Edat; núm. 11.715, director de Residència Disminuïts; núm. 14.001, cap de Secció de Discapacitats; núm. 19.370; cap de Secció Família i Adopcions i núm. 19.486, cap Secció Família i Adopcions.
  
Amb posterioritat a la publicació de l'esmentada Convocatòria, ha sigut notificada la Sentència núm. 635 de 2005, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, confirmatòria de la núm. 172 de 2003, recaiguda en el procediment abreujat núm. 255/02, seguit en el Jutjat Contenciós Administratiu núm. 7 de València.
  
Per a fer complir l'última sentència, ha de ser convocat concurs per a la provisió ordinària i amb caràcter de destinació definitiva entre funcionaris que reunisquen els requisits exigits i obtinguen la puntuació necessària, dels llocs de treball núm. 15.209, cap de Secció de Família i 19.785, cap de Secció de Proteccions de Menors. Alhora, com que hi ha actualment altres llocs de treball en l'esmentada Conselleria de la mateixa naturalesa, sector, grups A i B, caps de secció o equivalents, de provisió per concurs, que inclosos en les vigents relacions de treball, es troben vacants i proveïts de forma provisional, es procedeix a oferir-los conjuntament amb els anteriors.
  
Per tot l'anterior, i fent ús de les atribucions que li és conferida a aquesta Direcció General per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resol:
  
Primer. Ampliar el nombre de llocs de treball oferits en la Convocatòria núm. 102/2005, per a la provisió de llocs de naturalesa funcionarial, sector administració especial, grups A/B, caps de secció o equivalents de la Conselleria de Benestar Social. Els nous llocs que es convoquen són els que es relacionen en l'annex I d'aquesta resolució.
  
Segon. Obrir nou termini de presentació de sol·licituds de participació i memòries corresponents, que serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana. Aquells concursants que sol·liciten llocs dels ara oferits, hauran de presentar, així mateix, nova sol·licitud de destinacions per orde de preferència. Les sol·licituds es presentaran de conformitat amb el que disposen les bases que figuren en la Resolució de data 26 de juny de 2005 (DOGV núm. 5.049, de 14 de juliol de 2005).
  
Tercer. Les bases i característiques d'aplicació són les que figuren en la resolució esmentada en l'apartat anterior.
  
Quart. La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes, comptador des de l'endemà de la publicació. Alternativament, si no es recorre en reposició, pot interposar-se recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.
  
Els recursos contenciosos administratius que s'interposen contra aquesta Convocatòria, i successius actes del procés de provisió, seran anunciats en el Diari Oficial de la Generalitat Valenciana, per als efectes de citació als possibles interessats.
  
València, 31 d'octubre de 2005.- El director general d'Administració Autonòmica: Miguel Antonio Crespo Marzal.